**DRUŽBENA MOČ IN OBLAST**

**1. OPREDELITEV**

**družbena moč (DEF)** – možnost, da človek ali skupina ljudi uresniči svojo voljo v skupnem delovanju, tudi če v temu nasprotujejo drugi, ki v tem delovanju sodelujejo

**nasilne** in **nenasilne oblike** izražanja moči

**družbena moč** in **družbena slojevitost**

**oblast** – legitimna oblika družbene moči; sprejema se kot upravičena in pravična;

**prisila** – oblika oblasti, kater podrejeni ji ne priznavajo legitimnosti

**TIPI LEGITIMNE OBLASTI (po Webru):**

1. **karizmatična –** temelji na izjemnih lastnostih in sposobnostih vodje, ki mu jih pripisujejo podrejeni; čustvene vezi med vodjo in privrženci; izrazito osebna oblast.
2. **tradicionalna –** temelji na splošnem sprejemanju tradicije;

značilna za predmoderne oblike oblasti

1. **racionalno-legalna oblast –** temelji na sprejemanju neosebnih pravil oz. zakonov; pojmujemo jo kot oblast zakonov in ne oseb; najbolj značilna za moderne tipe oblasti

**2) TEORETIČNE RAZLAGE DRUŽBENE MOČI**

* 1. **FUNKCIONALISTIČNA** (75)

**T. Parsons:**

**družbena moč** je sposobnost celotne družbe in posameznih skupin, da dosežejo cilje, ki so skupni vsem posameznikom v družbi.

To, da nekateri ukazujejo, drugi pa se podrejajo **koristi vsem** pri doseganju skupnih (kolektivnih) ciljev.

**Kritike:** naivnost Parsonsovih izhodišč

* 1. **KONFLIKTNA RAZLAGA** (75)

**K. Marx:**

**družbena moč** je v družbi neenakomerno porazdeljena in te razlike povzročajo družbene konflikte.

Moč vladajočega razreda temelji na ekonomskih virih oz. na lastništvu proizvajalnih sredstev, ta prevlada pa se upravičuje z ideologijo vladajočega razreda.

* 1. **TEORIJE ELIT:**
* družba se deli na **vladajočo manjšino** **(elito)** in **vladano večinoV.**

**Pareto (»**lèvi« in »lisice«)**:**

* demokracija in brezrazredna komunistična družna **nista mogoči;**
* v vsaki družbi obstaja sposobna elita, ki obvladuje množice;
* pripadnost eliti je pogojena s psihološkimi oziroma osebnostnimi lastnostmi posameznikov;
* obstajata **dva tipa elit:** LÈVI in LISICE;
* »lèvi« se zatekajo k uporabi sile, »lisice« pa k diplomatski zvijačnosti;
* če »lèvom« manjka lisičje zvitosti, propadejo (obratno velja tudi za »lisice«);
* ena elita takó zamenja drugo, kar se ponavlja v nedogled **(kroženje oz. cirkulacija elit)**.

 **Wright Mills** (elita oblasti: ekonomija, politika in vojska):

* proučeval je ZDA v petdesetih letih 20.stol;
* ugotovil je, da so ZDA bistveno manj demokratične kot se deklarirajo;
* večino pomembnih odločitev v ZDA sprejema ozka elita ljudi – t.i. ***elita oblasti*** – ki je sestavljena iz vodilnih ljudi v ekonomski, politični in vojaški sferi;
* člani vseh treh delov se medsebojno podpirajo in so drug od drugega odvisni (samorekrutacija elite);
* centralizacija sodobne oblasti, rast gospodarstva in posledično rast vojaške moči so prispevali k utrditvi elite oblasti;
* mediji dajejo eliti oblasti legitimno podobo v javnosti.

* 1. **PLURALISTIČNA**
* v sodobni demokratični družbi **obstaja razpršenost elit** oz. centrov moči odločanja;
* različne **družbene skupine** zastopajo različne - tudi konfliktne – interese;
* vsem pa demokratični sistem daje možnost, da sodelujejo pri upravljanju oblasti (na ravni političnih strank, interesnih skupin, javnega mnenja,…);
* nobena skupina nima vnaprej priznanega statusa elite – vedno obstaja **politični »boj«** med temi skupinami;
* demokratična država je posrednik, ki institucionalizira ta politični »boj« za redke družbene vire (oblast, denar in prestiž);
* dolgoročno ta boj vodi k **ravnovesju moči**, ker nobena družbena skupina ni dovolj močna, da bi si v celoti prisvojila in prikrojila politično areno.

**3.POLITIKA**

**3A) Klasična (filozofska) pogleda** (76) *Aristotela*  in *Machiavellia*, ki sta vplivala na sodobno opredelitev politike.

**Aristotel** (384-322 pnš.)**:** človek je *zoon politikon****;***

* **politika je javna dejavnost svobodnih ljudi, ki se kaže kot prizadevanje**, da bi zagotovili red, stabilnost in pravičnost v družbi.

**Machiavelli** (1469-1527):

* politika je **boj za oblast**, ki naj posameznikom ali skupinam , ki se dokopljejo do nje, zagotovi **nadvlado** nad družbo in **privilegijev**, ki iz tega izhajajo;
* makijavelizem (SSKJ): načelo, ki zagovarja uporabo tudi zvijačnih, nemoralnih sredstev za dosego cilja

**3B) WEBROVA DEFINICIJA POLITIKE:**

***v širšem pomenu*:** vse vrste dejavnosti, v katerih gre za upravljanje nekih institucionaliziranih družbenih skupin**;**

***v ožjem pomenu***: politika je težnja po sodelovanju v oblasti ali po vplivu na razdelitev oblasti znotraj neke države med skupinami ljudi, ki jih obsega, ali pa med državami.

**4.DRŽAVA**

(pred-moderne države 77)

**Def. po Webru:** **država** () je zgodovinsko določena oblika organizacije moči oziroma zgradbe oblasti, ki **ima zakonit monopol nad sredstvi prisile na določenem** (svojem) **ozemlju.** Ta monopol moderna država uveljavlja **s pravom** in pa **birokratskim upravljanjem** (racionalizacija oblasti).

V **širšem pomenu** je **geografsko-politična tvorba**, ki je opredeljena z

* ozemeljsko celovitostjo;
* prebivalstvom na tem ozemlju (ljudstvo);
* suvereno oblastjo.

**V ožjem pomenu** je država **suverena oblast,** t.j. zapleten **sistem političnih institucij** (npr. parlament, vlada, 'šef' države, sodišča, upravni organi, odbori,…), ki delujejo v družbi oziroma izvajajo oblast.

Oblast pa se v moderni državi deli na: ZAKONODAJNO, IZVRŠNO in pa SODNO OBLAST.

**5. TEORETIČNE RAZLAGE DRŽAVE**

**A) FUNKCIONALISTIČNA RAZLAGA (78)**

* moderne družbe so zelo zapleteno organizirane in zato neformalni nadzor, navade in običaji ne zadostujejo več za funkcioniranje družbe;
* moderna država ureja in usklajuje delovanje institucij, uveljavlja formalne norme in s tem stabilizira družbo;
* država je institucija, ki omogoča obstoj, skladen razvoj in stabilnost delovanja družbe.

**B)KONFLIKTNE RAZLAGE DRŽAVE (78)**

* + država je sredstvo, s katerimi vladajoče elite/sloji uveljavljajo moč nad drugimi skupinami in tudi v škodo le-teh skupin;
	+ sredstva prisile (vojska, policija) so bistveni del države;
	+ z državo in ideologijo predstavlja vladajoča elita svoje interese kot splošne družbene interese.

**6. POLITIČNI SISTEMI**

- oblike družbene oblasti. V osnovi sta dve skrajnosti: **demokracija** in pa **avtokracija** (samodrštvo; tiranija, oligarhija, totalitarizem,…)

**6.A) DEMOKRACIJA**

* oblika političnega sistema, kjer je oblast **izvoljena** in **zamenljiva**;
* v ustavi (temeljnem aktu države) so **zagotovljene osnovne politične**, človekove, ekonomske, socialne,…, **pravice**;
* politične pravice: aktivna in pasivna **volilna pravica**, pravica do svobode izražanja,…;
* poznamo NEPOSREDEN in POSREDEN (predstavniški) tip demokracije;
* **politična participacija** – udeležba državljanov v družbenem dlovanju pri odločanju o javnih zadevah.

**6.B1) AVTOKRACIJA**

* + oblika oblasti v avtoritarni državi;
	+ avtoritarna država ne priznava raznolikosti družbenih interesov in omejuje temeljne človekove in politične svoboščine;
	+ ZNAČILNOSTI A.D.:

 - v politični areni obstaja samo ena stranka; - ostale stranke so prepovedane ali pa v okras; - volitve so farsa, - omejuje se svoboda govora,…

6.B1+) TOTALITARIZEM

* + oblika oblasti v **totalitarni državi**;
	+ totalitarizem je **skrajna oblika avtokracije**, ki:
	+ **ne spoštuje** temeljnih človekovih pravic (svobode, življenja, lastnine);
	+ v t. državi **ni delitve oblasti**;
	+ **ena stranka** zapolnjuje ves politični prostor;
	+ v t.d. stalen boj proti »sovražniku«;
	+ dogaja se **nasilje nad državljani in državljankami** ter manjšinami.

**7. POLITIČNE STRANKE IN INTERESNE SKUPINE**

**7A) politične stranke** - organizacije, ki skušajo z volitvami priti na oblast.

**7B) interesne skupine –** organizacije ali neformalne skupine, ki nimajo namena sodelovati na volitvah in priti na oblast, v politiko pa se vključujejo, ko je to v njihovem lastnem interesu.

Poznamo **zaščitne** interesne skupine (npr. sindikati) in pa **ciljne** interesne skupine (npr. civilne iniciative)

**8. VOLITVE IN VOLILNO VEDENJE**

* + posredne in neposredne volitve;
	+ volilni programi strank;
	+ volitve in množični mediji;
	+ volilna (ne)udeležba in socialna stratifikacija;
	+ volilna (ne)zvestoba.

**9. DEMOKRACIJA IN POLITIČNA PARTICIPACIJA V SLOVENIJI (?)**